F.Mustafa. Təşəkkür edirəm. Ziyafət müəllim, mən də hesab edirəm ki, indiki Azərbaycan reallığında ombudsmanın fəaliyyəti kifayət qədər normal nəzərə çarpır. Biz həm də millət vəkili olaraq əhalinin, ayrı-ayrı vətəndaşların elementar sosial hüquqlarının həyata keçirilməsinin təmin edilməsi istiqamətində nə qədər çətinlik çəkdiyimizi bilirik. Ombudsmanın da hansı çətinliklərlə qarşılaşdığı bəllidir. Ona görə bu istiqamətdə görülən azacıq işlər belə varsa, bu, təqdirlə qarşılanmalıdır.